Renessansen

= RENES﻿SANSEN = Renessansen er et begrep for en tidsperiode, der kunst og arkitektur var svært populær spesielt i Vest-Europa og som oppstod i Italia på 1350-tallet med diktsamlingen Canzoniere av Francesco Petrarca (1304 - 1374). Selve ordet renessanse betyr gjenfødelse og kommer fra italiensk rinascimento via fransk renaissance, henspiller på gjenopplivingen av antikkens filosofi, kunst og kultur i motsetning til det som ble sett på som barbariet i den mørke middelalderen og gotikken i nord.

En av historiens aller viktigste oppfinnelser ble også oppfunnet omkring denne tiden, Johann Gutenberg trykte den første bok omkring 1450.



Det var særlig to grupper involvert i renessansekulturen. Renessansens kunstnereoppfattet antikkens arkitektur, skulptur og maleri som forbilder og modeller, og ønsket å skape så gode etterligninger som mulig. Humanistene arbeidet for å gjenopplive antikkens språk og litteratur, å tilegne seg den klassiske latinen og å gjenoppta antikkens litterære sjangere. De klassiske tekstene måtte i stor utstrekning spores opp og korrigeres, og tekstkritikken ble en viktig side ved humanistenes arbeid. Undervisning og oversettelse, særlig fra gresk til latin, var andre viktige oppgaver.

Renessansen er tiden hvor de klassiske, greske idéer begynner å få en helt dominerende plass i europeisk kultur. Disse idéene - at mennesket har evne til ved fornuftens bruk å forstå verden omkring seg, at man skal forsøke å leve et godt liv i denne verden og at det viktigste ikke er det liv man eventuelt får i en annen dimensjon etter døden - fører til at kristendommen begynner å miste sin dominerende posisjon, og til at man begynner å tenke rasjonelt på å utnytte naturen for å bedre sin egen levestandard. På grunn av den store politiske frihet som råder fører disse holdningene i løpet av relativt kort tid til opplysningstiden og den industrielle revolusjon med en mer eller mindre kapitalistisk organisering av det økonomiske liv, hvor også arbeidsdeling og den derav følgende økede produktivitet blir et viktig element.

Kunst var en stor del av renessansen og innen kunsten begynte det å skje viktige forandringer, det dukket opp en lang rekke betydelige forfattere, malere, skulptører og arkitekter som: Den første av de betydelige nye malere var Giotto di Bondone (1266-1337). Før ham var malerne ikke interessert i - og heller ikke i stand til - å avbilde den virkelige verden, «de forsøkte i en streng og abstrahert flatestil å uttrykke det opphøyede, det himmelske - ofte vakkert og praktfullt, men uten liv og naturlighet. Giottos malerier har perspektiv og dybde, hans figurer står fritt i rommet, de er malt med lys og skygge og i dramatisk bevegelse».
 * Dante || (1265-1321) ||
 * Boccaccio || (1313-1375) ||
 * Chaucer || (1340-1400) ||
 * Thomas More || (1478-1535) ||
 * Erasmus || (1466-1536) ||
 * Michelangelo || (1475-1564) ||
 * Rafael || (1483-1520) ||
 * Tizian || (1483-1576) ||
 * Donatello || (1386-1466) ||
 * Dürer || (1471-1528) ||
 * Holbein || (1497-1543) ||
 * Brunelleschi || (1377-1446) ||

Det som er i ferd med å skje er at de fundamentale idéer fra klassisk, gresk kultur kommer til anvendelse på alle områder i hele samfunnet. Man kan si at de klassiske, greske idéer er født på nytt. Det er dette som er opphavet til navnet på denne perioden; «renessanse» som betyr gjenfødelse. Oppdagelsesreiser, videnskap, mer naturtro kunst, skjønnlitteratur, politisk tenkning, vakre bygninger - alt dette er uttrykk for en interesse for og en opptatthet av denne verden vi lever i, en opptatthet vi må tilbake til antikkens Hellas for å finne maken til. Denne holdningen viser noe nytt i forhold til de dominerende holdninger i middelalderen, hvor man i hovedsak kun var opptatt av å forberede seg til livet etter døden.

//De mest kjente oppdagelsesreisende var://


 * Vasco da Gama som fant sjøveien østover til India i 1498.
 * Ferdinand Magellan som gjennomførte verdens første jordomseiling.
 * Christofer Columbus som søkte sjøveien vestover til India men oppdaget i stedet Amerika i 1492.